Document ID: 31982L0434

ΔΕΥΤΕΡΗ ΟΔΗΓΙΑ ΤΗΣ ΕΠΙΤΡΟΠΗΣ
της 14ης Μαΐου 1982
περί προσεγγίσεως των νομοθεσιών των Κρατών μελών σχετικά με τις μεθόδους αναλύσεως που είναι απαραίτητες για τον έλεγχο της συστάσεως των καλλυντικών
( 82/434/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,
Έχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητας ,
την οδηγία του Συμβουλίου 76/768/ΕΟΚ της 27ης Ιουλίου 1976 περί προσεγγίσεως των νομοθεσιών των Κρατών μελών σχετικά με τα καλλυντικά (1) , όπως τροποποιήθηκε από την οδηγία 79/661/ΕΟΚ (2) , και ιδίως το άρθρο 8 παράγραφος 1 ,
Εκτιμώντας :
ότι η οδηγία 76/768/ΕΟΚ προβλέπει επίσημους ελέγχους των καλλυντικών οι οποίοι αποβλέπουν στην εξακρίβωση της τηρήσεως των προϋποθέσεων που προβλέπονται υπό των κοινοτικών διατάξεων των σχετικών με τη σύσταση των καλλυντικών .
ότι πρέπει να καθιερωθούν , το ταχύτερο δυνατό , όλες οι απαραίτητες μέθοδοι αναλύσεως και , δεδομένου , ότι το πρώτο στάδιο για την επίτευξη του σκοπού αυτού πραγματοποιήθηκε με τον καθορισμό ορισμένων μεθόδων στην οδηγία 80/1335/ΕΟΚ της Επιτροπής (3) ότι η θέσπιση μεθόδων ανιχνεύσεως οξειδωτικών παραγόντων και προσδιορισμού του υπεροξειδίου του υδρογόνου στα προϊόντα που προορίζονται για την κόμη , ανιχνεύσεως και ημι-ποσοτικού προσδιορισμού ορισμένων χρωστικών οξειδώσεως στις τριχοβαφές , ανιχνεύσεως και προσδιορισμού των νιτρωδών , ανιχνεύσεως και προσδιορισμού της ελεύθερης φαρμαλδεΰδης , προσδιορισμού της ρεσορκίνης στα υγρά παρασκευάσματα λούσεως και περιποιήσεως της κόμης προσδιορισμού της μεθανόλης σε σχέση με την αιθανόλη ή την 2-προπανόλη , συνιστούν , ένα δεύτερο στάδιο .
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο την οδηγίας 76/768/ΕΟΚ ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1
Τα Κράτη μέλη λαμβάνουν όλα τα μέτρα που ενδείκνυνται ώστε , κατά τους επίσημους ελέγχους των καλλυντικών ,
- η ανίχνευση οξειδωτικών παραγόντων και ο προσδιορισμός του υπεροξειδίου του υδρογόνου στα προϊόντα που προορίζονται για την κόμη ,
- η ανίχνευση και ο ημι-ποσοτικός προσδιορισμός ορισμένων χρωστικών οξειδώσεως στις τριχοβαφές ,
- η ανίχνευση και ο προσδιορισμός των νιτρωδών ,
- η ανίχνευση και ο προσδιορισμός της ελεύθερης φορμαλδεΰδης ,
- ο προσδιορισμός της ρεσορκίνης στα υγρά παρασκευάσματα λούσεως και περιποιήσεως της κόμης ,
- ο προσδιορισμός της μεθανόλης σε σχέση με την αιθανόλη η των 2-προπανόλη ,
να πραγματοποιούνται σύμφωνα με τις μεθόδους που περιγράφονται στο παράρτημα .
Άρθρο 2
Τα Κράτη μέλη θέτουν σε εφαρμογή τις νομοθετικές , κανονιστικές ή διοικητικές διατάξεις , που είναι αναγκαίες για να συμμορφωθούν προς τις διατάξεις της παρούσας οδηγίας , το αργότερο στις 31 Δεκεμβρίου 1983 , και πληροφορούν αμέσως σχετικά την Επιτροπή .
Άρθρο 3
Η παρούσα οδηγία απευθύνεται στα Κράτη μέλη .
Έγινε στις Βρυξέλλες , στις 14 Μαΐου 1982 .

Labels: 3
1
15
16